
Conflictul din Ucraina a adus fermierilor români 


pierderi de miliarde de euro dar compensații 
minime, de doar 10% 

Vicepreşedintele Federaţiei Naţionale PRO AGRO şi al COPA-COGECA, cea mai 
mare organizaţie a fermierilor şi cooperativelor agricole din Uniunea Europeană, 
Marius Micu, consideră că România a primit anul trecut compensaţii minime pe 
schemele directe de ajutor pe care le-a oferit Uniunea Europeană, de numai 10% 


din pierderile suferite de fermierii români, pierderi cuantificate de Comisia 
Europeană la doar un miliard de euro. 


“Pe schemele directe de ajutor pe care le-a oferit Uniunea Europeană, România a 
beneficiat de compensaţii de până într-o sută de milioane de euro. Dacă este să ne 
raportăm la o declaraţie de anul trecut a comisarului european pentru agricultură, 
potrivit căreia pierderile fermierilor români sunt cuantificate de Comisia Europeană 
undeva la un miliard de euro, putem spune că nu a fost mai mult de 10%, deşi nici la 
momentul respectiv această cifră de un miliard de euro nu era corectă. Noi estimam 
anul trecut că înregistram deja pierderi de 3 miliarde de euro. Bineînţeles că această 
cifră s-a multiplicat în ziua de astăzi şi nici nu mai o putem contoriza. Deci ajutoarele 
au fost până în 100 de milioane de euro, iar compensaţiile anului trecut putem 
spune că nu au depăşit 10% din pierderile fermierilor români, pe cifrele pe care le-a 
cuantificat Comisia Europeană, deşi realitatea era cu totul alta”, a declarat, pentru 
Agerpres, Marius Micu. 


Acesta afirmă că tot ceea ce au semnalat după începerea războiului din Ucraina 
organizaţiile de fermieri din România că se va întâmpla “s-a şi întâmplat din păcate”, 
pentru că atât Uniunea Europeană cât şi instituţiile statului nu au delimitat foarte 
bine tranzitul de import. 


“Am semnalat la momentul respectiv că pot rămâne cerealele în România şi s-a 
demonstrat că rămân în România. S-a dovedit în ultima perioadă că tot ceea am 
sesizat în ceea ce priveşte tranzitul este în mod real, în sensul că sigiliile de care tot 
am vorbit nu sunt utilizate în mod fezabil, întrucât nu toate căile de descărcare ale 
mijloacelor de transport sunt securizate, ele nu au un sistem GPS pentru a putea fi 
monitorizate. Mai mult, noi am solicitat să avem un sistem prin care putem să 
cântărim atât la intrare cât şi la ieşire, dar în ultimele zile a reieşit faptul că în vămi nu 
există cântare funcţionale, fapt pentru care instituţiile statului nu au putut relata în 
mod corect datele în ceea ce priveşte tranzitul”, a explicat vicepreşedintele 
organizaţiei agricole. 


Totodată, Marius Micu a menţionat că în cei doi ani de zile de când a început 
conflictul din Ucraina trebuia pus la dispoziţie un sistem informatic în care să fie 
introduse în mod transparent toate transporturile care intră în România pe ruta de 
tranzit, respectiv cantităţile de cereale, destinaţia finală sau destinaţia de ieşire din 
ţară. Toate aceste lucruri nu s-au reglementat, deşi fermierii au făcut numeroase 


sesizări de-a lungul timpului către instituţiile naţionale şi europene în ceea ce 
priveşte importurile. 


“Cereale au intrat o perioadă fără restricţii în România, după care au fost anumite 
restricţii pentru anumite categorii de produse agricole, iar în ultima perioadă avem 
reglementările în ceea ce priveşte licenţele de import, însă, din păcate, nimeni până 
în acest moment nu a solicitat licenţe de import, astfel că trebuie să ne punem 
următoarele întrebări: de ce până la introducerea licenţelor de import am avut 
import de cereale? De ce după introducerea licenţelor de import nu am avut import 
de produse agricole din Ucraina, asta neînsemnând că nu există pe piaţa europeană 
sau pe piaţa românească produse venite din import? Sunt două opţiuni: fie că 
acestea scapă din aceste rute de tranzit, care nu sunt monitorizate eficient, fie este o 
altă problemă şi anume produsele din Ucraina intră prin Moldova şi atunci importul 
apare prin Republica Moldova. Noi trebuia să fi făcut de fapt acelaşi sistem de 
licenţiere şi cu Republica Moldova. Astfel, putem spune că Ucraina evită calea directă 
ca să evite acest sistem de licenţiere şi preferă calea indirectă prin Moldova, unde nu 
avem acest sistem de licenţiere, deci practic au acces liber pe piaţă”, a explicat 
vicepreşedintele Federaţiei Naţionale PRO AGRO. 


Acesta a afirmat că fermierii nu sunt mulţumiţi nici de deciziile Uniunii Europene, dar 


nici de cele luate la nivel naţional în acest sector, aceştia aflându-se ca “într-un meci 
de ping-pong” între instituţiile naţionale şi cele europene. 


În opinia sa, ţările din vestul Europei abia acum încep să resimtă efectele acestor 
importuri de produse din Ucraina şi încep să reclame perturbarea pieţei, deşi 
fermierii din estul Europei au avertizat asupra acestora încă de la începutul 
războiului. 


“Un alt efect pe care noi l-am sesizat în linia frontului, să spunem aşa, în ceea ce 
priveşte ajutorul pentru Ucraina, arată că statele din estul Europei, care s-au aflat la 
graniţă cu Ucraina, au fost primele state care au resimţit impactul pe toate palierele 
posibile. Însă ţările din vest, care la momentul respectiv, mă refer la începerea 
războiului sau ulterior, n-au resimţit aceleaşi efecte, încep deja să le resimtă. Aceste 
ţări nu sunt afectate de tranzit, însă sunt afectate de importuri şi iată că Germania, 
Franţa şi Spania şi toate celelalte ţări încep să reclame situaţia, de fapt disturbarea 
pieţei din cauza importurilor produselor din Ucraina. Noi le-am spus acest lucru încă 
de acum doi ani, se pare că nu ne-au dat atât de multă crezare pe cât am crezut noi 


la momentul respectiv, însă în acest moment resimt şi coagulează cu fermierii din 
estul Europei, pentru a identifica soluţii care, din păcate, încă se lasă aşteptate”, a 
adăugat vicepreşedintele PRO AGRO. 


El consideră că aceste soluţii trebuie adoptate numai pe baza datelor care reflectă 
realitatea, nu în condiţiile actuale în care monitorizarea tranzitului în vamă se face ca 
“acum 30 de ani cu pixul pe hârtie”. 


“Atâta timp cât Uniunea Europeană, cât autorităţile din România evită o 
monitorizare, o colectare a datelor care ne poate reflecta realitatea, n-o să putem 
veni cu soluţii. lată că am lansat nişte cifre. Comisarul a zis anul trecut pierderi de un 
miliard de euro, noi am spus că peste trei miliarde la nivelul anul trecut, dar cine ne 
poate pune la dispoziţie aceste cifre, dacă nu autorităţile naţionale şi europene? Noi 
încă monitorizăm tranzitul cu pixul pe hârtie în vamă şi vorbim de digitalizarea 
României. Vorbim de digitalizarea Europei şi nu putem monitoriza tranzitul şi încă 
contorizăm ca acum 30 de ani, cu pixul pe hărtie, ce intră, ce iese. Aşa nu vom obţine 
soluţii realiste. Din păcate, este şi un moment în care ne-am apropiat de alegeri la 
nivel european iar instituţiile au pierdut din autoritate, urmând ca în urma noii 
arhitecturi politice europene să avem o altă gândire asupra a ceea ce înseamnă 
situaţia aceasta pricinuită de războiul din Ucraina”, a concluzionat vicepreşedintele. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Caravana Medicală AUR a bifat un nou record: peste 15.000 de români au beneficiat de servicii 
medicale gratuite 


Retragerea titlului lui Nicolae Ceaușescu de către Universitatea București 
Și-au împărțit ciolanul. Alegeri comasate și prezidenţiale în septembrie 


Ciucă și Ciolacu pregătesc masacrarea Codului Administrativ în interesul traseiștilor 


Renovarea Vila Lac | și a sediului Guvernului, 
tunul de peste 100 de milioane de euro al 
baronilor PSD, Neacșu și Moraru 


Mihai Tudose, relicva sistemului ascunsă la 
Bruxelles: Jaf de 10 milioane de euro la 
conducta BRUA. Asociere cu 'Ndrangheta 


Virgil Grigore de la Coșoveni, Butoane și Cumnatul lui Adrian Năstase a furat 17 milioane 
clanurile Olteniei de euro de la români și a creat o pagubă de 150 
de milioane de euro prin City Insurance 


Statul le plăteşte unor bugetari vizele pentru SUA. Cum justifică Executivul această decizie 


Mama lui Aleksei Navalnii declară că a văzut cadavrul acestuia și îi acuză pe anchetatorii ruși că vor 
să-i înmormânteze fiul în secret. Ce scrie pe certificatul de deces 


Austria: Raiffeisen Bank International investigată (RBI) pentru deficienţe privind combaterea spălării 
banilor 


"Tinerii fără facultate riscă să nu își mai găsească locuri de muncă bine plătite” (analiză ONG-uri) 

Clujul se confruntă cu cea mai mare poluare atmosferică din România 

Mafia vizelor de flotant! Un ONG fondat de consilierul ministrului Burduja cere guvernului 
să reducă la 45 de zile înainte de 9 iunie termenul până la care își pot face viză de flotant 


O 42 de minute în urmă 


Palatul Parlamentului, în culorile Ucrainei 

